کرین٘ھ

کرین٘ھ

(/kəriː̃ɦ/)

( Capparis dacidua)

کرین٘ھ ہک ٻُتھا ہے جیڑھا سرائیکی وسیب وچ روہی، تھل، دمان سمیت تھر ، ہن٘دوستان ، ادھلے پوادھ (مڈل ایسٹ) تے افریقہ دے مین٘ہ وسران٘د والے علاقیاں وچ لبھدے۔

کرین٘ھ دا ٻُتھا پَتریں دے بغیر ہون٘دے۔رتے رن٘گ دے پھُل چین٘دے تے بعد وچ پھَل چین٘دے جنھاں کوں ݙیلھوں آکھیا وین٘دے۔ ݙیلھوں کھاوݨ وچ مزیدار ہون٘دے۔ این٘دا اچار وی بݨایا وین٘دے۔ این٘دے وچ ڈھیر سارے طبی ڳُݨ وی پاتے وین٘دن۔کرین٘ھ دی کاٹھی کوں من٘دھاݨی دی سلائی بݨاوݨ کیتے اُتم خیال کیتا وین٘دے۔